**1. pielikums**

Cenu aptaujas noteikumiem

“Informatīvu video materiālu izstrāde par Latvijas zinātni cīņā ar Covid-19”

**TEHNISKĀ SPECIFIKĀCIJA UN PIEDĀVĀJUMS**

**I TEHNISKĀ SPECIFIKĀCIJA / TEHNISKAIS PIEDĀVĀJUMS**

*Informatīvu video filmu izstrāde par Latvijas zinātni cīņā ar Covid-19*

1. **Vispārīga informācija:**
	1. Lai veidotu sabiedrības priekšstatu par **Latvijas zinātnieku radītajām zināšanām un risinājumiem cīņai ar Covid-19** infekcijas slimību un tās radītajām sociālekonomiskajām sekām, nepieciešams izstrādāt informatīvas videofilmas izplatīšanai sociālajos medijos (turpmāk – videofilmas).
	2. Videofilmas tiek veidotas, balstoties uz [valsts pētījumu programmas “Covid-19 seku mazināšanai”](https://www.izm.gov.lv/lv/vpp-covid-19-seku-mazinasanai) (turpmāk – Programma) un “[Pētījuma par SARS-CoV-2 vīrusa epidemioloģiju un filoģenēzi Latvijā](http://petijumi.mk.gov.lv/node/3316)” rezultātiem, radot inovatīvu, mūsdienīgu un funkcionālu informatīvo materiālu sociālajiem medijiem. Videofilmas informē par koronavīrusa biomedicīnisko izpēti, jaunām darba un izglītības formām, dezinfekcijas tehnoloģijām, digitālajiem rīkiem un platformām, attālinātiem medicīnas pakalpojumiem, kā arī citiem Latvijas zinātnieku sasniegumiem cīņā pret Covid-19 infekciju slimību.
	3. Videofilmu mērķauditorija ir visa Latvijas sabiedrība, kas lieto sociālos medijus.
	4. Videofilmu izveide tiek realizēta ERAF projekta “Integrētie nacionālā līmeņa pasākumi Latvijas pētniecības un attīstības interešu pārstāvības stiprināšanai Eiropas pētniecības telpā”, Nr. 1.1.1.5/17/I/002 ietvaros.
2. **Darba uzdevums:**
	1. Izstrādāt informatīvas sociālo mediju videofilmas, veicot šādus uzdevumus:
		1. Izpildītājs veido 12 videofilmas, kurās atklāj Programmā īstenoto projektu rezultātus, kuriem sabiedrības acīs ir vislielākā ietekme **cīņā ar** Covid-19 infekcijas slimību un tās radītajām sociālekonomiskajām sekām.
		2. Izpildītājs izstrādā videofilmas satura scenāriju atbilstoši videofilmas tēmai, mērķim, formātam, mērķauditorijai, tostarp Izpildītājs scenāriju saskaņo ar Pasūtītāju.
		3. Izpildītājs veic videofilmu izstrādi (t.i. filmēšanas sagatavošanu, koordinēšanu, izstrādi, apstrādi, montāžu, titrēšanu, u.c.). Vienas tēmas videofilmā jāintegrē vismaz 2 grafiski attēli.
		4. Izpildītājs pēc nepieciešamības iekļauj fona mūziku un muzikālo pavadījumu, nodrošinot autortiesības.
3. **Īpašie nosacījumi**
	1. Videofilmu izstrādes gaitā Izpildītājs katrā izpildes posmā saskaņo nodevumu (t.sk. video scenāriju) ar Pasūtītāju un, ja nepieciešams, veic Pasūtītāja norādītās izmaiņas. Izpildītājam ir saistoši Pasūtītāja norādījumi.
	2. Videofilmu izstrādes gaitā Izpildītājs komunicē ar zinātniekiem, zinātniskajām institūcijām jautājumā par iespēju izmantot iepriekš notikušo pasākumu filmētos materiālus vai par iespēju piedalīties plānotajos pasākumos vai apmeklēt objektus/cilvēkus/notikumus utml.
	3. Videofilmu izstrādē jāpiesaista latviešu valodas teksta redaktors un angļu valodas tulks.
	4. Visas videofilmas ir apstrādātas un pielāgotas sociālajiem tīkliem – Facebook, Twitter, Instagram, Youtube.
	5. Videofilmām jāraisa augsta auditorijas uzmanības iesaiste *(video views)* un organiskā auditorijas sasniedzamība. Izpildītājs nodrošina videofilmu saturisko un vizuālo atbilstību plašas auditorijas uztveres vajadzībām sociālajos tīklos.
	6. Izpildītājs iesniedz Pasūtītājam izveidotās videofilmas elektroniskā datu nesējā vai norāda saiti, kur pieejami videofilmu ieraksti (un kur tie būs pieejami vismaz 3 mēnešus pēc nodošanas-pieņemšanas akta parakstīšanas).
	7. Izpildītājs nodrošina kompetenta personāla piesaisti, nepieciešamos resursus un materiālus, lai nodrošinātu Pakalpojuma izstrādi, kā arī sedz izdevumus (t.sk. muzikālā pavadījuma iegāde, autortiesības), kas nepieciešami autoratlīdzības un citu vajadzību segšanai.
	8. Vizuālās identitātes prasības: Videofilmas tiek veidotas vienotā stilā, ievērojot Pasūtītāja vizuālās identitātes prasības, t.sk. iekļaujot Pasūtītāja logo kopā ar ERAF logo ansambli videofilmu beigās, lai nodrošinātu sabiedrības informēšanu par raidījuma finansēšanas avotu.
4. **Tehniskās prasības**

|  |  |  |  |
| --- | --- | --- | --- |
| **Nr.p.k.** | **Tehniskais raksturlielums** | **Izvirzītās tehniskās prasības** | **Tehniskais piedāvājums** **(aizpilda pretendents)** |
| 4.1. | **Apraksts** | **12 videofilmu izstrāde:** 1. Par **“**[Pētījuma par SARS-CoV-2 vīrusa epidemioloģiju un filoģenēzi Latvijā](http://petijumi.mk.gov.lv/node/3316)” rezultātiem. Īsteno Latvijas Biomedicīnas pētījumu un studiju centrs (BMC).
2. Par projekta “Multidisciplināra pieeja COVID19 un citu nākotnes epidēmiju monitorēšanai, kontrolei un ierobežošanai Latvijā” rezultātiem. Īsteno Latvijas Universitāte (LU), BMC, Rīgas Stradiņa universitāte (RSU), Elektronikas un datorzinātņu institūts (EDI), Rīgas Tehniskā universitāte (RTU), Pārtikas drošības, dzīvnieku veselības un vides zinātniskais institūts "BIOR", Latvijas Lauksaimniecības universitāte (LLU).
3. Par projekta “COVID-19 saistīto paraugu biobankas un asociēto datu integrētās platformas izveide Latvijā” rezultātiem. Īsteno BMC, RSU, RTU.
4. Par projekta “Covid-19 infekcijas klīniskās, bioķīmiskās, imūnģenētiskās paradigmas, un to korelācija ar sociāli demogrāfiskiem, etioloģiskiem, patoģenētiskiem, diagnostiskiem, terapeitiski un prognostiski nozīmīgiem vadlīnijās iekļaujamajiem faktoriem” rezultātiem. Īsteno RSU, BMC, LU.
5. Par projekta “Jaunu terapeitisko un profilaktisko līdzekļu izstrāde pret COVID-19 un koronavīrusiem” rezultātiem. Īsteno BMC, Latvijas Organiskās sintēzes institūts, LU Cietvielu fizikas institūts (LU CFI), RTU, LU.
6. Par projekta “COVID-19 epidēmijas ietekme uz veselības aprūpes sistēmu un sabiedrības veselību Latvijā; veselības nozares gatavības nākotnes epidēmijām stiprināšana” rezultātiem. Īsteno RSU, LU, Banku augstskola.
7. Par projekta “Jaunās tehnoloģijas Covid-19 pacientu tēmētai monitorēšanai, testēšanai un terapijai (3-T Project)” rezultātiem. Īsteno VSIA “Paula Stradiņa klīniskā universitātes slimnīca" Zinātniskais institūts, BMC.
8. Par projekta “Drošu tehnoloģiju integrācija aizsardzībai pret Covid-19 veselības aprūpes un augsta riska zonās” rezultātiem. Īsteno RTU, Rēzeknes Tehnoloģiju akadēmija (RTA), LU, EDI, LU CFI, Latvijas Organiskās sintēzes institūts, BMC, RSU, Latvijas Valsts koksnes ķīmijas institūts.
9. Par projekta “Perspektīvās tehnoloģijas noturīgiem un drošiem servisiem” rezultātiem. Īsteno RTU, Vidzemes Augstskola, LU, RTA, Liepājas Universitāte.
10. Par projekta “Ekonomiskais, politiskais un juridiskais ietvars Latvijas tautsaimniecības potenciāla saglabāšanai un konkurētspējas pieauguma veicināšanai pēc pandēmijas izraisītas krīzes (reCOVery-LV)” rezultātiem. Īsteno LU, LLU, RTU, RSU, Latvijas Zinātņu akadēmija.
11. Par projekta “Dzīve ar COVID-19: Novērtējums par koronavīrusa izraisītās krīzes pārvarēšanu Latvijā un priekšlikumi sabiedrības noturībai nākotnē” rezultātiem. Īsteno RSU, LU, Vidzemes Augstskola, EDI, RTA.
12. Kopsavilkums par iepriekšminētajām 11 filmām, papildināts ar vismaz diviem oriģinālsižetiem un/vai kustīgām infografikām, kas rada priekštatu par Programmas apjomu un daudzpusīgajiem rezultātiem

**Formāts** – videofilmas ar aizkadra tekstiem, muzikālo pavadījumu, zinātnieku komentāriem. Katrā videofilmā iekļauti 1–2 zinātnieki. Filmēts gan telpās, gan nepieciešamības gadījumā brīvā dabā, kopā vismaz 2 lokācijas vietās katrai videofilmai. Filmēšanas vieta – Rīga. Pasūtītājs sniedz informāciju, kontaktus, informācijas avotus un citu nepieciešamo informāciju videofilmu scenāriju izstrādei.  | *Pretendents iesniedz 1 (vienas) videofilmas īsu scenārija idejas aprakstu saskaņā ar videofilmu mērķi, formātu un mērķauditorijas vajadzībām.* |

|  |  |  |  |
| --- | --- | --- | --- |
| 4.2. | **Filmēšanas formāts** | Full HD 16:9, formāts – mp4 video. | *Pretendents iesniedz filmēšanas formāta aprakstu.* |
| 4.3. | **Personāls un aprīkojums** | Audiovizuālo materiālu izpildījums ir augstā, profesionālā kvalitātē, iesaistot profesionālu personālu (scenārija autoru, režisoru, operatoru, skaņu operatoru, projekta vadītāju, grafisko attēlu izstrādātāju, gaismotāju un grimētāju), izmantojot atbilstošu augstas kvalitātes aprīkojumu filmēšanai un pēcapstrādei (profesionāla skaņas ieraksta kvalitāte, gaismas tehnika, divas kameras un cita nepieciešamā tehnika).Montāžā jāizmanto muzikālais pavadījums, grafiskie elementi – titri un informatīvi grafiski attēli, kas nodrošina filmēšanas objektu atpazīstamību vai sniedz uzskatāmāku paskaidrojumu.  | *Pretendents iesniedz tehniskā nodrošinājuma aprakstu.* |
| 4.4. | **Izplatīšanas formāts** | Web | *Pretendents norāda failu formātus.* |
| 4.5. | **Video ilgums** | 1,5-2 minūtes | *Pretendents norāda video garumus.*  |
| 4.6. | **Valoda** | Latviešu valodā, subtitri latviešu un angļu valodā.  | *Pretendents norāda video valodas.* |
| 4.8. | **Video noformējums** | Videofilmās jāpievieno atsauce uz ERAF projektu un jāsagatavo saskaņā ar ERAF projekta vizuālo identitāti (Pasūtītājs iesniedz failus). | *Pretendents apliecina, ka pievienos atsauces saskaņā ar vizuālo identitāti.* |
| 4.9. | **Autortiesības** | Jebkādas autoru mantiskās tiesības, ja tādas ir radušās, attiecībā uz Pakalpojumu (tā nodevumu) un tajā ietvertās informācijas izmantošanu saskaņā ar Autortiesību likumu pilnībā pāriet Pasūtītājam, izņemto skaņdarbu autortiesības. Izpildītājam ir pienākums noslēgt līgumus ar autoriem par attiecīgo nodevumu izstrādi, līgumos paredzot autora mantisko tiesību pilnīgu pāreju. | *Pretendents apliecina, ka piekrīt, ka autora mantiskās tiesības pāriet Pasūtītājam.* |

1. **Pakalpojuma sniegšanas kārtība**
	1. Izpildītājs nodrošina visu videofilmu izstrādi un nodevumus līdz 2021. gada 30. jūnijam:
		1. Divas videofilmas ar subtitriem latviešu valodā 20 (divdesmit) darba dienu laikā pēc līguma noslēgšanas, bet ne vēlāk kā līdz 30.04.2021.
		2. Sešas videofilmas ar subtitriem latviešu valodā līdz 31.05.2021. ar subtitriem latviešu valodā.
		3. Sešas videofilmas līdz 30.06.2021, tajā skaitā kopsavilkuma videofilma ar subtitriem latviešu valodā.
	2. Visu 12 videofilmu titrēšana angļu valodā notiek līdz 31.07.2021.
	3. Precīzs videofilmu izstrādes plāns tiek saskaņots ar Pasūtītāju pēc Līguma noslēgšanas.
2. **Pakalpojumu apmaksas nosacījumi**
	1. Pasūtītājs veic avansa maksājumu 20% no kopējās līgumcenas ne vēlāk kā 10 (desmit) kalendāro dienu laikā pēc līguma parakstīšanas un avansa rēķina saņemšanas.
	2. Pasūtītājs veic 80% līgumcenas summas samaksu Izpildītājam par kvalitatīvi paveiktu darba uzdevumu ne vēlāk kā 10 (desmit) kalendāro dienu laikā pēc rēķina saņemšanas un nodošanas–pieņemšanas akta abpusējas parakstīšanas dienas.

**Kontaktinformācija:** Jautājumos par tehniskajā specifikācijā noteiktajām prasībām vērsties pie ministrijas Augstākās izglītības, zinātnes un inovāciju departamenta vecākās ekspertes komunikācijas jautājumos Intas Pēdiņas (tālrunis: +371 67047713, e-pasts: inta.pedina@izm.gov.lv).

1.pielikums

**II FINANŠU PIEDĀVĀJUMS**

*Informatīvu video materiālu izstrāde par Latvijas zinātni cīņā ar Covid-19*

|  |  |  |
| --- | --- | --- |
|  | **Pakalpojums** | **Piedāvātā cena,****EUR (bez PVN)** |
| 1. | 12 (vienpadsmit) videofilmu tēmu padziļināta izpēte un informācijas apkopošana |  |
| 2. | 12 (vienpadsmit) videofilmu scenāriju izstrāde, teksta redaktora un korespondenta pakalpojumi |  |
| 3. | Aprīkojums, tehniskais personāls (operators, skaņu operators, gaismotājs u.c.) filmēšanai Rīgā |  |
| 4. | Infografiku izstrāde, titru latviešu valodā un angļu valodā sagatavošana (iesk. teksta transkriptu) |  |
| 6. | 12 (divpadsmit) videofilmu apstrāde un montāža |  |
| 7. | 12 (divpadsmit) videofilmu titrēšana ar titriem latviešu valodā |  |
| 8. | 12 (divpadsmit) videofilmu titrēšana ar titriem angļu valodā |  |
| 9. | Fona muzikālais noformējums 12 (divpadsmit) videofilmām |  |
|  |  |  |
| **Kopā (bez PVN)** |  |
| **PVN 21%** |  |
| **Kopā ar PVN** |  |

|  |  |
| --- | --- |
| **Izpildītājs:** |  |
| Reģistrācijas numurs |  |
| Izpildītāja juridiskā adrese |  |
| Izpildītāja faktiskā adrese |  |
| Paraksttiesīgās personas vārds, uzvārds |  |
| Paraksttiesību pamats |  |
| Kontaktpersonas vārds, uzvārds |  |
| e-pasta adrese |  |
| Tālruņa nr. |  |